20.2.2023
RO
Jurnalul Oficial al Uniunii Europene
L 52/5
(2) Prezentul regulament nu se aplică utilizării medicamentelor de uz veterinar menționate la alineatul (1) pentru studii științifice sau în scopul dezvoltării și testării lor, astfel cum se menționează la articolul 46 alineatul (3) din Regulamentul (UE) 2016/429.
Articolul 2 Definiții (1)
În sensul prezentului regulament, se aplică următoarele definiții:
(a) „boală de categoria A” înseamnă o boală listată care în mod normal nu apare în Uniune și în cazul căreia trebuie să se ia măsuri imediate de eradicare de îndată ce este depistată, astfel cum se menționează la articolul 9 alineatul (1) litera (a) din Regulamentul (UE) 2016/429; (b) „boală de categoria B” înseamnă o boală listată care trebuie ținută sub control în toate statele membre cu scopul de a o eradica în întreaga Uniune, astfel cum se menționează la articolul 9 alineatul (1) litera (b) din Regulamentul (UE) 2016/429; (c) „vaccinare supresoare de urgență” înseamnă o strategie de vaccinare pusă în aplicare de autoritatea competentă la animalele terestre deținute pentru prevenirea și controlul bolilor de categoria A în conformitate cu articolul 7 alineatul (1) litera (a) punctul (i); (d) „vaccinare profilactică de urgență” înseamnă o strategie de vaccinare pusă în aplicare de autoritatea competentă la animalele terestre deținute pentru prevenirea și controlul bolilor de categoria A în conformitate cu articolul 7 alineatul (1) litera (a) punctul (ii); (e) „vaccinare de urgență a animalelor terestre sălbatice” înseamnă o strategie de vaccinare pusă în aplicare de auto­ ritatea competentă la animalele terestre sălbatice pentru prevenirea și controlul bolilor de categoria A în confor­ mitate cu articolul 7 alineatul (1) litera (a) punctul (iii); (f)
„vaccinare profilactică” înseamnă o strategie de vaccinare pusă în aplicare de autoritatea competentă pentru prevenirea și controlul bolilor de categoria A în conformitate cu articolul 7 alineatul (1) litera (b);
(g) „zonă de vaccinare” înseamnă o zonă în care se administrează un vaccin animalelor din speciile listate pentru a preveni și a controla boli de categoria A; (h) „zonă de peri-vaccinare” înseamnă o zonă care înconjoară zona de vaccinare, în care vaccinarea în scopul prevenirii și controlului bolilor de categoria A nu este permisă și în care se aplică o supraveghere consolidată pentru depistarea bolilor respective; (i)
„focar confirmat” înseamnă un focar confirmat în conformitate cu articolul 9 alineatele (2), (3) și (4) din Regula­ mentul delegat (UE) 2020/689;
(j)
„perioadă de recuperare” înseamnă perioada de timp necesară pentru ca o zonă de vaccinare să își restabilească statutul sanitar înainte de punerea în aplicare a vaccinării împotriva unei boli de categoria A prin dovedirea absenței bolii de categoria A după efectuarea vaccinării profilactice de urgență împotriva bolii;
(k) „zonă de protecție” înseamnă o zonă de protecție stabilită în temeiul articolului 21 alineatul (1) litera (a) din Regulamentul delegat (UE) 2020/687; (l)
„zonă de supraveghere” înseamnă o zonă de supraveghere stabilită în temeiul articolului 21 alineatul (1) litera (b) din Regulamentul delegat (UE) 2020/687;
(m) „bovină” înseamnă un animal din speciile de ungulate care aparțin genurilor Bison, Bos (inclusiv subgenurile Bos, Bibos, Novibos, Poephagus) și Bubalus (inclusiv subgenul Anoa) și descendenții rezultați din încrucișările acestor specii; (n) „ovină” înseamnă un animal din speciile de ungulate care aparțin genului Ovis și descendenții rezultați din încrucișările acestor specii; (o) „caprină” înseamnă un animal din speciile de ungulate care aparțin genului Capra și descendenții rezultați din încrucișările acestor specii; (p) „camelid” înseamnă un animal din speciile de ungulate din familia Camelidae menționate în anexa III la Regulamentul (UE) 2016/429; (q) „porcină” înseamnă un animal din speciile de ungulate din familia Suidae menționate în anexa III la Regulamentul (UE) 2016/429;